पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का कहर चरम पर है। महज सात दिन में 7501 नये संक्रमित मिलने के साथ 123 लोग जान गंवा चुके हैं। अप्रैल के मुकाबले मई माह में कोरोना हाई स्पीड से फैलकर जिंदगियां लील रहा है। बता दें कि अप्रैल माह में पॉजिटिविटी रेट 21.58 फीसद था, इसके मुकाबले मई में 29.26 फीसद पहुंच चुका है।
ऐसे में कोरोना से राहत मिलती नहीं दिख रही है। नागरिकों को बचाव रखना होगा जिसके मास्क पहनें, वैक्सीन लगवाएं, भीड़ से दूरी बनाएं और हाथों को धोतेे रहें। इधर, शुक्रवार को ऋषि नगर, आजाद नगर और अग्रोहा स्थित श्मशान घाट में कोविड प्रोटोकॉल के तहत 24 शवों का अंतिम संस्कार हुआ है।
इनमें 11 साल की बच्ची और तीन रोगी दिल्ली के रहने वाले थे। इनके अलावा 18 अप्रैल से 6 मई के दौरान जान गंवाने वाले 17 रोगियों की मौत का आंकड़ा कोविड पोर्टल पर अपलोड हुआ है। इनमें से 9 ग्रामीण व 8 शहरी हैं। 11 पुरुष व 6 महिलाएं शामिल हैं। सभी वेंटिलेटर पर होने के बावजूद कोरोना से नहीं जीत पाए। 16 ऐसे रोगी थे, जोकि पहले से गंभीर बीमारियों से ग्रस्त थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn